شعر : مهدي بن سعيد يا حارس العمر سِرْق العمر ما تدري ما قلت لك لا تنام وذا الزمن صاحي أعطيتك أيّامي أمّنتك على عمري نمت وعطيت الزّمن بابي ومفتاحي كم قلت لك غاب نجم وقلت لي بدري كم قلت لك مر عام وقلت بافراحي وقّفتني في ظلالك والزمن يجري يطفي شباب السنين ويشعل اجراحي ان قلت أبي فجر جبته وان بغيت أسري جبت الشفق والظلام وجبت مصباحي أكتب وأغنّي همومي عالم بصدري أدناه نزف القلم واقصاه مسباحي أتذكَّر اليوم .. باكر وامس ما يطري آخر حديث الظلام أمحيه باصباحي ياما كتبت ومحيت البارح بفجري غير الزمن لا كتب ما يعقبه ماحي هذي سطوره بوجهي كذّبت عذري يا عمري اللى مخاسيره من أرباحي ما عاد يمديني أعطي للزمن ظهري باواجهه ما علي وشيبي سْلاحي يمكن بعام أجمع اللى ضاع من عمري ويمكن ينام الزمن واصير أنا الصّاحي
ســــطـــور
تعليقات